# 2018-07-31 2018 m. birželio mėn. ES sumažėjo vidutinė kiaušinių kaina

Vidutinė didmeninė kiaušinių (L ir M kategorijos) pardavimo kaina ES 2018 m. birželio mėn. sudarė 117,69 EUR/100 kg, t. y. buvo 2,94 proc. mažesnė nei šių metų gegužės mėn. (121,26 EUR/100 kg) ir 1,7 proc. mažesnė nei praėjusių metų birželio mėn. (119,71 EUR/100 kg). Latvijoje vidutinė didmeninė kiaušinių (L ir M kategorijos) pardavimo kaina analizuojamu laikotarpiu, palyginti su 2017 m. birželio mėn., sumažėjo 10,4 proc. (iki 96,70 EUR/100 kg), Estijoje – sumažėjo 11,6 proc. (iki 100,71 EUR/100 kg), Lenkijoje – padidėjo 7,6 proc. (iki 130,48 EUR/100 kg). 2017 m. birželio mėn. mažiausia didmeninė kiaušinių pardavimo kaina ES buvo Ispanijoje (88,75 EUR/100 kg), o didžiausia – Austrijoje (195,41 EUR/100 kg).
Lietuvoje analizuojamu laikotarpiu vidutinė didmeninė kiaušinių (L ir M kategorijos) kaina sudarė 93,53 EUR/100 kg. Ji buvo 0,28 proc. mažesnė nei šių metų gegužės mėn. ir 7,7 proc. mažesnė nei praėjusių metų birželio mėn.

Šaltinis: EK
Parengė: D. Špokaitė, tel. (8 37) 39 78 02